Die Voëlbek-klitsvis (Cyclichthys orbicularis) is 'n vis wat voorkom in die Indiese-Pasifiese area, die Rooisee en aan die ooskus van Afrika vanaf die Persiese Golf tot by Kaapstad. In Engels staan die vis bekend as die Birdbeak burrfish. Die vis se liggaam is vol stekels; die stekels op die kop staan regop terwyl die res op die lyf na agter gerig is. Beide die dorsale en anale vinne is kort en is amper reg oormekaar naby die stertvin. Die vis is 'n bodembewoner en is bruin tot grys van kleur met swart kolle en vlekke reg oor die lyf. Die vis word tot 15 cm groot. Die vis leef in sand of koraal puin naby riwwe in water wat 15 – 170 m diep is. Die vis is naglewend en slaap gedurende die dag. Hulle vreet bodem skaaldiere. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 Kaup J. J., 1855. Uebersicht über die Species einiger Familien der Sclerodermen. Arch. Naturgeschichte v. 21 (núm. 1). 215-233.